da da da da da af de de fr en de da da da da da da fr sv da nl de da da nn da da da da da da da da da da da de id da da de en da en da da de en da da de de de da en da nb en da da da da da da sv da da da da da da sv nl nl en en de de en en en da fr da da da da da da da da da da da da da da da da sv da da da en da da da da da da de da nb zh la en en nl da en sv da da da da da da da sv da sv sv da da da da da
Indvielse af Danmarks største Folkeskov i Rugballegård Skov, Horsens
Skal jeg have tilladelse til min aktivitet?
Græsning og helårsgræsning i naturen
Skovning af Løvtræ i Sønderjylland
SHL Generalforsamling i Harrild Hedes Venner
På Rømø er Lakolk Strand klar til rykind i påsken
Gangbroer over Storehøj Sø genåbnet
SHL_Indvielse af Danmarks største Folkeskov i Rugballegård Skov, Horsens
Naturpleje St. Lyngby Skov
Marken tilsås for sidste gang i måske 5.000 år
KJY NNP FUS Trehøje
Book shelters i de offentlige skove på en ny webadresse
Ta´ bilen med på skovtur
KJY Naturvandring Mols Bjerge
KJY Det blå rum
Indvielse af Danmarks største Folkeskov i Rugballegård Skov, Horsens
Danmarks største Folkeskov åbner officielt på den internationale dag for Moder Jord den 22. april. Det bliver en festlig og folkelig indvielse, og den nye bynære skov kommer både til at gavne natur, klima, drikkevand og friluftslivet.
Rugballegård Skov er et bynært skovrejsningsområde ved Horsens, der nu udvides med landes største Folkeskov. Med Folkeskoven vokser Rugballegård Skovs areal til 161 hektar og med en beliggenhed direkte op af Åbjergskoven, Bygholm Sø og Bygholm Park fordobler Rugballegård Skov den samlede størrelse af det store og meget varierede og værdsatte bynære naturområde ved Bygholm Ådal.
-          Det her er et fantastisk projekt, der både giver Horsens meget mere statsskov, gavner klimaet og beskytter vores drikkevand. Samtidig vil den nye bynære skov, når den vokser op, give mulighed for en masse spændende naturoplevelser og et rigt friluftsliv lige dér, hvor folk bor, siger miljøminister Lea Wermelin.
Den største og mest artsrige Folkeskov
Skovrejsningen er et samarbejde med Naturstyrelsen, Horsens Kommune og Samn Forsyning, og Folkeskoven etableres i samarbejde med skovrejsnings NGO’en Growing Trees Network Foundation.
Den nye Folkeskov i Rugballegård Skov bliver ikke kun landets største – den bliver også den mest artsrige Folkeskov. Der bliver plantet intet mindre end 185.000 træer og buske i Folkeskoven fordelt på 52 forskellige og primært hjemmehørende arter. Med tiden vil vind og dyr sprede frø fra omgivelserne og bidrage til at artsvariationen i den nye Folkeskov bliver endnu større.
-          Den globale klimakrise og biodiversitetskrise kalder på lokale handlinger. En handlingsevne danske firmaer og privatpersoner viste i forbindelse med vores samarbejde med TV2 og Danmarks Naturfredning om TV-indsamlingen "Danmark Planter Træer” i 2019. Her blev der doneret penge til at plante endnu mere ny skov i Danmark. Alle de mange træer og buske der plantes i Rugballegårds nye Folkeskov er doneret af danskerne og danske virksomheder, som kan være stolte over bidraget til den største Folkeskov i landet. Vi fejrer det på den internationale dag for Moder Jord, fordi de gavmilde donationer er udtryk for omsorg for vores jord og ønsket om en bæredygtig fremtid. Vi glæder os til en folkelig fejring hvor alle er velkomne, siger Lars Heiselberg Vang Jensen, der er formand for Growing Trees Network Foundation.
En blå og grøn investering i fremtiden
Skovrejsningen ved Rugballegård skov bidrager til det langsigtede mål om at skovlandskaber med tiden skal udgøre 20-25% af Danmarks areal. Et nationalt mål, som Horsens Kommune har taget til sig med et politisk mål om at etablere 470 hektar ny skov i kommunen frem mod 2030, som et vigtigt bidrag til Kommunes arbejde for en bæredygtig udvikling.
-          Samarbejde om skovrejsning som denne bidrager til hele 11 ud af FN’s 17 Verdensmål for en bæredygtig udvikling. Den bynære beliggenhed er medvirkende til at Rugballegård Skov og Folkeskov bidrager til så mange af verdensmålene, ved at gøre skovens mange muligheder og oplevelser let tilgængelig, og dermed bidrage til både naturens og borgernes sundhed og trivsel, siger Horsens Kommunes borgmester Peter Sørensen.
Skoven er også vigtig i forhold til at sikre det grundvandsmagasin, som leverer drikkevand til en stor del af Horsens 60.000 indbyggere. Der bruges ingen gødning, sprøjtegifte eller anden kemi i den nye skov, hvilket betyder, at grundvandet bliver beskyttet.
-          Tusindvis af kubikmeter vand der tidligere blev ledt væk fra området, er nu, hvor markdrænene er blevet brudt, blevet til tre nye søer i Rugballegård skov. Allerede nu tiltrækker de en række store og små dyr, og giver muligheder for spændende naturoplevelser. Nu nedsives regnvand der falder i skoven eller samles i søerne, i stedet for at blive ledt væk. Derfor vil mere regnvand nå ned til grundvandsmagasinerne og blive til rent drikkevand, som vi kan pumpe op om 30 til 50 år, siger Andreas Boesen, der er næstformand i bestyrelsen for Samn Forsyning ApS og bestyrelsesformand for Horsens Vand A/S.
Indvielsen af den nye Folkeskov i Rugballegård Skov finder sted på den international dag for Moder Jord den 22. april kl. 16-17.30.
Ved Hattingvej 20 eller lyskrydset mellem Hattingvej og Ny Hattingvej, er der indkørsel til parkeringspladser ved skoven. Fra parkeringspladserne er der ca. 500 meters gang ind til arrangementspladsen i den nye Folkeskov.
Projektleder ved Naturstyrelsen, Anders Busse Nielsen, på telefon 51 33 06 92
Bestyrelsesformand for Horsens Vand A/S og næstformand for Samn Forsyning ApS, Andreas Boesen, på telefon 50 98 59 92
Horsens Kommunes borgmester, Peter Sørensen, på telefon 40 62 68 83
Formand for Growing Trees Network Foundation, Lars Heiselberg Vang Jensen, på telefon 40 15 35 94.
Fakta og yderligere information
I 2013 indgik Horsens Kommune, Samn Forsyning (et serviceselskab ejet af Horsens Vand A/S og Odder Spildevand A/S) og Naturstyrelsen et økonomisk samarbejde om bynære og drikkevandsbeskyttende skovrejsning ved Rugballegård vandværk. De første 94,5 hektar af Rugballegård Skov blev etableret i 2014 og 2015. Den nye Folkeskov udvider Rugballeskov med yderligere 66 hektar, så den samlede størrelse kommer op på 161 hektar.
I den nye Folkeskov veksler skov med skovlysninger, sumpskov, åbne strøg, nye søer og vandløb. En vekselvirkning, der skaber varierede naturoplevelser og kilometervis af overgangszoner med stor værdi for plante- og dyrelivet og samtidig understøtter forskellige typer af friluftsliv.
Læs mere om Rugballegård Skov og den nye Folkeskov https://naturstyrelsen.dk/naturbeskyttelse/naturprojekter/rugballegaard-skov/
Læs mere om Folkeskove https://www.growingtrees.dk/en/
Læs mere om den internationale dag for Moder Jord https://www.un.org/en/observances/earth-day
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden